న్యూఢిల్లీ: సిక్కిం సరిహద్దుల్లో చైనా-భారత్ మధ్య ఉద్రిక్తతల నేపథ్యంలో చైనా రాయబారి లువో ఝూహుయ్ను కాంగ్రెస్ ఉపాధ్యక్షుడు రాహుల్ గాంధీ కలుసుకున్నారన్న వార్తలను కాంగ్రెస్ పార్టీ సోమవారంనాడు ఖండించింది. ఈనెల 8న ఉభయులూ కలుసుకున్నట్టు వచ్చిన వార్తలన్నీ నిరాధారమని, తప్పుడు కథనాలనీ స్పష్టం చేసింది. రాహుల్ అసలు చైనా రాయబారిని కలవనే లేదని పేర్కొంది. రాహుల్, లువో కలుసుకున్నారని ఢిల్లీలోని చైనా ఎంబసీ ఒక పోస్ట్లో తెలిపిందని, ఆ తర్వాత ఆ పోస్ట్ తొలగించిందని మీడియాలో కథనాలు వచ్చాయి. ఇవి సంచలనం కావడంతో కాంగ్రెస్ పార్టీ ఆ వార్తలను వెంటనే ఖండించింది. కొన్ని న్యూస్ ఛానళ్లు తప్పుడు వార్తలను ప్రచారం చేస్తున్నాయని కాంగ్రెస్ ప్రతినిధి రందీప్ సింగ్ సూర్జేవాలా వరుస ట్వీట్లలో మండిపడ్డారు. రాహుల్ అసులు చైనా రాయబారిని కలవనే లేదన్నారు. చైనాతో సరిహద్దుల విషయంలో తలెత్తిన ప్రతిష్ఠంభనపై గత  శుక్రవారంనాడు రాహుల్ ప్రధానిపై విమర్శలు గుప్పించారు.  చైనాపై మోదీ ఎందుకు పెదవివిప్పడం లేదని ఓ ట్వీట్లో నిలదీశారు. హంగర్గ్లో ఇద్దరు నేతలూ కలిసినప్పుడు చైనా సరిహద్దు ఉద్రిక్తతల అంశాన్ని జిన్పింగ్ వద్ద మోదీ ప్రస్తావించకపోవడంపై కాంగ్రెస్ సోషల్ మిడియా హెడ్ రమ్య ఆశ్యర్యం వ్యక్తం చేశారు.
newdhilly: sikkim sarihaddullo chaina-bharat madhya udriktatala nepathyamlo chaina rayabari luvo jhuuhyanu congress upaadhyakshudu rahul gaandhi kalusukunnaranna vaartalanu congress party somavaramnadu khandinchindi. eenela 8na ubhayuluu kalusukunnattu vachina vaartalannii niraadhaaramani, tappudu kathanaalanee spashtam chesindi. rahul asalu chaina raayabaarini kalavane ledani perkondi. rahul, luvo kalusukunnarani dhilleelooni chaina embasi oka postlo telipindani, aa tarvaata aa post tolaginchindani medialo kathanaalu vachayi. ivi sanchalanam kaavadamtho congress party aa vaartalanu ventane khandinchindi. konni neus chhaanallu tappudu vaartalanu prachaaram chestunnayani congress pratinidhi randip sing surjewala varusa tweetlalo mandipaddaaru. rahul asulu chaina raayabaarini kalavane ledannaru. chainatho sarihaddula vishayamlo talettina pratishtambhanapai gatha  sukravaaramnaadu rahul pradhaanipai vimarsalu guppinchaaru.  chainapai modii enduku pedavivippadam ledani oo tweetlo niladeesaaru. hangarglo iddaru nethaluu kalisinappudu chaina sarihaddu udriktatala amsaanni jinping vadda modii prastavinchakapovadampai congress soshal midia head ramya aasyaryam vyaktam chesaru.